RESOLUCIÓ de 4 de maig de 2001, de la Direcció General de Centres Docents, per la qual es fixa el calendari escolar del curs acadèmic 2001/2002. [2001/4298]
L'Ordre d'11 de juny de 1998, de la Conselleria de Cultura, Educació i Ciència, publicada en el Diari Oficial de la Generalitat Valenciana de 18 de juny, establix els criteris generals pels quals s'ha de regir el calendari escolar per a tots els centres docents de la Comunitat Valenciana que impartixen ensenyaments d'Educació Infantil, Educació Primària, Educació Secundària Obligatòria, Formació Professional, Batxillerat, Ensenyaments Artístics i Ensenyaments d'Idiomes.
La citada disposició atribuïx a la Direcció General de Centres Docents la competència per a dictar la resolució en què es fixe el període lectiu de cada curs acadèmic.
Fent ús de les competències atribuïdes per l'Ordre d'11 de juny de 1998, i les funcions assignades en el Decret 86/1999, de 30 de juliol, del Govern Valencià, pel qual s'establix el Reglament Orgànic i Funcional de la Conselleria de Cultura i Educació, la Direcció General de Centres Docents, resol:
Primer
Les activitats escolars del curs acadèmic 2001/02 s'iniciaran i finalitzaran, en funció dels ensenyaments cursats, durant les dates següents:
1. En Educació Infantil/Preescolar i Educació Primària s'iniciaran les activitats escolars el 6 de setembre i finalitzaran el dia 21 de juny.
2. En Educació Secundària Obligatòria, Formació Professional, Batxillerat, Ensenyaments Artístics, Ensenyament d'Idiomes i Formació de Persones Adultes, les dites activitats escolars s'iniciaran el 17 de setembre i finalitzaran el 17 de juny.
3. L'alumnat que curse primer cicle de Educació Secundària Obligatòria en un centre que, de forma provisional, impartisca dits ensenyaments, ha d'adequar l'inici i la finalització de les seues activitats al que s'establix en el punt 1 del present apartat.
Segon
1. En Educació Infantil/Preescolar i Educació Primària les activitats escolars comportaran un total de 848 hores lectives.
2. En el primer cicle d'Educació Secundària Obligatòria, les hores lectives hauran d'incrementar-se, almenys, fins a 969.
3. En el segon cicle d'Educació Secundària Obligatòria, s'han d'afegir-hi dos hores setmanals més a les previstes en el primer cicle.
4. En els ensenyaments de Formació Professional (Llei 14/1970) i Batxillerats el nombre d'hores lectives s'ha d'ajustar a la legalitat vigent.
5. Els conservatoris de Música i de Dansa, l'Escola d'Art Dramàtic, les escoles d'Arts i Oficis i les escoles oficials d'idiomes s'han d'ajustar al que s'establix en la normativa que regula els plans d'estudi que estiguen en vigor. 
6. Els centres que impartisquen cicles formatius de Formació Professional Específica han d'ajustar les seues hores lectives al que s'establix en els corresponents reials decrets pels quals s'aproven els respectius títols.
Tercer
Els períodes de vacances del curs 2001/02 abraçaran els següents dies:
a) Vacances de Nadal: des del 23 de desembre de 2001 fins al 6 de gener de 2002, els dos inclosos.
b) Vacances de Pasqua: des del dijous 28 de març fins al dilluns 8 d'abril de 2002, els dos inclosos.
Quart
Seran festius, durant el curs escolar, els dies següents:
– 8 d'octubre
– 9 d'octubre, Dia de la Comunitat Valenciana
– 12 d'octubre, Festa Nacional d'Espanya
– 1 de novembre, Festa de Tots els Sants
– 2 de novembre
– 6 de desembre, Dia de la Constitució Espanyola
– 7 de desembre
– 18 de març
– 19 de març, Sant Josep
– 1 de maig, Festa del Treballador
Quint
Els exàmens extraordinaris de setembre, en ensenyaments postobligatoris, s'han de realitzar els dies 3 i 4 de setembre de 2001.